[{"text_idx": "#000000", "text": "Rydym yng nghanol Wythnos Fabwysiadu Genedlaethol a hyd yma rydym eisoes wedi gweld rhai\npethau yn digwydd am y tro cyntaf erioed o ran mabwysiadu yng Nghymru. Lansiwyd podlediad\nmabwysiadu cyntaf Cymru gan y Gwasanaeth Mabwysiadu Cenedlaethol, a chafwyd digwyddiad\nproffilio plant rhithwir cyntaf Bae\u2019r Gorllewin \u2013 mae pethau\u2019n cael eu gwneud yn wahanol ac mae sgyrsiau gwych yn cael eu cynnal."}, {"text_idx": "#000001", "text": "Gweithgarwch cenedlaethol a digwyddiadau mabwysiadu newydd"}, {"text_idx": "#000002", "text": "Mae podlediad y Gwasanaeth Mabwysiadu Cenedlaethol, \u2018Truth Be Told\u2019, yn cynnwys amrywiaeth o fabwysiadwyr o bob rhanbarth yng Nghymru yn siarad yn agored am eu profiadau o fabwysiadu. Mae trawstoriad o\u2019r gwahanol fathau o bobl sy\u2019n mabwysiadu yng Nghymru, o fabwysiadwyr hy\u0302n, pobl sengl ac LGBTQ+. Mae cyfanswm o chwe phennod gyda\u2019r nesaf yn cael ei ryddhau ddydd Sul 18 Hydref."}, {"text_idx": "#000003", "text": "Ochr yn ochr a\u0302\u2019r podlediad mae\u2019r gwasanaeth cenedlaethol hefyd wedi creu cyfres o weminarau a\nthrafodaethau ar-lein. Mae\u2019r gweminarau\u2019n canolbwyntio ar bynciau fel y profiad mabwysiadu\nLGBTQ+ a ro\u0302l y Gymraeg yn y broses fabwysiadu yng Nghymru."}, {"text_idx": "#000005", "text": "Ochr yn ochr a\u0302\u2019r gweithgarwch cenedlaethol mae Bae\u2019r Gorllewin wedi derbyn adborth cychwynnol gwych o\u2019u digwyddiad proffilio rhithwir cyntaf a gynhaliwyd ddydd Mercher 14 Hydref. Nod y digwyddiad oedd ceisio paru mwy o blant a\u0302 mabwysiadwyr. Roedd y defnydd o fideos a dylunio graffeg wedi galluogi Bae\u2019r Gorllewin i fynegi personoliaethau lliwgar y plant gwych hyn."}, {"text_idx": "#000006", "text": "Mae un cwpwl, y\u2019u cymeradwywyd i fabwysiadu gan Fae\u2019r Gorllewin, wedi ysgrifennu\u2019n onest am eu\nprofiadau o\u2019r digwyddiad proffilio a\u2019u taith fabwysiadu gyffredinol yn ystod y cyfyngiadau symud \u2013\ncaiff hwn ei gyhoeddi fel blog ar ddiwedd yr wythnos."}, {"text_idx": "#000007", "text": "Mae datblygiadau rhanbarthol eraill ar gyfer Bae\u2019r Gorllewin yn cynnwys Gwobrau\u2019r Fframwaith Taith Bywyd ac ymgyrch fideo mabwysiadwr newydd sy\u2019n dod ar ddiwedd y mis."}, {"text_idx": "#000009", "text": "I gael rhagor o wybodaeth am y gweminarau neu i&#39;w gwylio cliciwch yma"}, {"text_idx": "#000010", "text": "I wrando ar y podlediad cliciwch yma"}, {"text_idx": "#000011", "text": "Cliciwch yma i gael rhagor o wybodaeth am fabwysiadu a&#39;r gwahaniaeth y gallech ei wneud"}]